Document ID: /roh_data/filtered/fineweb-2-filterrobots_roh.jsonl.gz/15830

Donat ha in’exclusivitad mundiala: numnadamain l’unica scola cumpletta sutsilvana dal mund. Là dat Gierina Michael dapi 21 onns scola. Ella è magistra per l’emprima fin la terza classa.Suenter van ils uffants tar Bettina Nicca – quai da quarta fin sisavla classa. Tut en tut s’occupan otg dunnas per ils uffants rumantschs. 13 èn da la Mantogna e 7 vegnan dal rest da la val.
Bunas previstas per la scola da Donat
Per l’avegnir da la scola a Donat guarda ora bain: En la scoletta rumantscha a Ziràn èn actualmain 17 scolaretas e scolarets. Ad Andeer en la scoletta tudestga datti perfin 2 partiziuns cun quai ch’igl èn tants uffants da scoletta.
L’emprim di da scola è dentant anc suenter 21 onns spezial, raquinta Gierina Michael.
Tge preparativs fa ella per l’emprim di da scola? Tge signifitga la fibla nova per dar scola? E co è quai per ella dad esser l’unica magistra insumma che dat scola ad in’emprima enfin a la terza classa per sutsilvan?